**OBRAZLOŽENJE I. IZMJENA I DOPUNA PRORAČUNA**

**OPĆINE OREHOVICA ZA 2025. GODINU**

Proračun Općine Orehovica za 2025. godinu s projekcijama za 2026. i 2027. godinu usvojen je na 24. sjednici Općinskog vijeća održanoj 21. studenog 2024. godine i objavljen je u „Službenom glasniku Međimurske županije“ broj 29/24.

Glavni razlozi za donošenje I. Izmjena i dopuna Proračuna Općine Orehovica za 2025. godinu sadržani su u potrebi usklađivanja prihoda i rashoda sa novim okolnostima i saznanjima jer se procjenjuje nemogućnost ostvarenja nekih prihoda, pa ih je potrebno umanjiti kao i rashode koji se financiraju iz tih prihoda. Nadalje, pojedine rashode potrebno je povećati, te se u proračun uvode pojedini novi rashodi za koje je potrebno pronaći izvore financiranja, odnosno povećati pojedine prihode. Od novih rashoda najznačajni su tekući rashodi za redovno poslovanje novog proračunskog korisnika Dječjeg vrtića Reheki koji nisu bili planirani u izvornom proračunu za 2025. godinu.

Prvim izmjenama i dopunama Proračuna Općine Orehovica za 2025. godinu predlaže se **smanjenje visine prihoda i primitaka za 145.800,00 Eura, odnosno 4,93%** u odnosu na plan te **smanjenje rashoda i izdataka za 4.175,00 Eura, odnosno 0,11 %. Nakon ovih izmjena prihodi i primici iznose 2.812.804,00 Eura, te rashodi i izdaci 3.654.429,00 Eura.**

Nakon uvrštavanja viška prihoda iz prethodnih godina koji u proračunu Općine Orehovica iznosi 841.625,00 Eura **prihodi i primici su uravnoteženi s rashodima i izdacima na razini 3.654.429,00 Eura.**