Temeljem odredbi Zakona o proračunu te Pravilnika o polugodišnjem i godišnjem izvještaju o izvršenju proračuna i financijskog plana, utvrđena je obveza načelnika da do 30. rujna **podnese** predstavničkom tijelu, na donošenje polugodišnji izvještaj o izvršenju proračuna za proračunsko razdoblje od 01.01.-30.06. tekuće godine.

U izvještajnom obračunskom razdoblju ostvareni ukupni prihodi iznose 2.074.165,04 eura i veći su za 671.703,09 eura, odnosno 47,89% u odnosu na isto razdoblje prethodne godine. Razlog povećanja prihoda je najvećim dijelom primitak sredstava iz državnog proračuna za izgradnju i opremanje dječjeg vrtića u Orehovici u iznosu od 1.192.212,01 eura.

U izvještajnom obračunskom razdoblju ostvareni su ukupni rashodi u iznosu 1.272.776,99 eura, i veći su za 44.438,80 eura, odnosno 3,62% više u odnosu na isto razdoblje prethodne godine.

Neutrošena sredstva (žiro račun i blagajna ) na početku obračunskog razdoblja iznosila su 1.171.572,99 eura, a krajem obračunskog razdoblja iznose 1.704.988,29 eura.

Na svojoj 2. sjednici Odbor za financije i proračun raspravio je i prošao sve stavke navedenog izvještaja o polugodišnjem izvršenju proračuna za 2025. godinu. , te utvrđeno da je proračun uredan i točno izrađen sukladno prihodima i rashodima i pozitivnim zakonskim propisima RH. Odbor je predložio Vijeću Općine Orehovica usvajanje navedenog izvještaja o polugodišnjem izvršenju proračuna za 2025. godinu.